B4-0457/97

Beslutning om oprettelse af et europaeisk juridisk og retsligt omraade for beskyttelse af EU's finansielle interesser mod international kriminalitet

Europa-Parlamentet,

- der henviser til konklusionerne fra hoeringen den 15.-16. april 1997 om beskyttelse af den europaeiske skatteborger ved oprettelse af et europaeisk strafferets- og retsomraade,

A. der henviser til det stadig stoerre krav om sikkerhed og retfaerdighed fra de europaeiske borgere, som finder det utilstedeligt, at kriminelle organisationer udnytter den langsommelige og usammenhaengende art af ordningen med europaeisk retligt samarbejde,

B. der henviser til, at den institutionelle struktur inden for den tredje soejle vedroerende strafferetligt samarbejde mellem EU's medlemsstater endnu ikke kan imoedekomme dette krav,

C. der henviser til, at de internationale konventioner, der er udarbejdet paa EF-plan om gensidig retlig bistand og indbyrdes tilnaermelse af straffelovbestemmelserne, endnu ikke er gennemfoert paa grund af mangel paa ratificeringsinstrumenter,

D. der henviser til, at det er noedvendigt, at disse konventioner, navnlig den om beskyttelse af Faellesskabets finansielle interesser, bliver ratificeret, men at den normative gennemfoerelse af dem i medlemsstaternes interne retssystem ikke vil kunne sikre en ensartet beskyttelse i de enkelte medlemsstater,

1. opfordrer atter regeringskonferencen til at aendre traktatteksten med henblik paa

- at sikre flertalsafstemninger i Raadet og Kommissionens initiativret,

- at inddrage Europa-Parlamentet i beslutningsfasen,

- at tildele Domstolen kompetence til at give praejudicielle fortolkninger,

- at skabe et retsgrundlag for de forskellige bestemmelser om bekaempelse af svig efter den faelles beslutningsprocedure;

2. anmoder EU-medlemsstaternes parlamenter og regeringer om snarest muligt at fremskynde procedurerne for ratificering af de internationale konventioner om strafferetligt samarbejde;

3. anmoder EU-Raadet om at udvirke, at medlemsstaternes regeringer og parlamenter soerger for ratificering af konventionen om beskyttelse af Faellesskabets finansielle interesser og protokollerne hertil inden midten af 1998;

4. paapeger, at det, hvis ratificeringen ikke er sket inden da, vil vaere noedvendigt at opfordre Kommissionen til at goere brug af sine befoejelser til at tage lovgivningsmaessige initiativer i henhold til EF-traktaten;

5. understreger i den henseende, at det »corpus juris« om strafferetlig beskyttelse af Faellesskabets finansielle interesser, der er udarbejdet af en gruppe eksperter efter samordning fra Kommissionens side, udgoer et vigtigt udkast til faelles europaeiske retsregler og strafferetspleje, og at et eventuelt lovgivningsinitiativ fra Kommissionens side vil kunne bidrage til virkeliggoerelsen af visse aspekter heraf;

6. mener endvidere, at Kommissionen snarligst maa foretage en teknisk konstitutionel undersoegelse for at kortlaegge mulighederne for i de nationale retssystemer at optage nogle vaesentlige elementer blandt bestemmelserne i ovennaevnte »corpus juris«;

7. forpligter sig i den henseende til hurtigst muligt at fremme sammenlignende undersoegelser med de nationale parlamenter;

8. anser det allerede nu for muligt, at der oprettes en tjeneste for koordinering og teknisk bistand til de nationale domstole i forbindelse med efterforskning og domsafsigelse i sager vedroerende graenseoverskridende lovovertraedelser til skade for Unionens budget; understreger, at det i den forbindelse er noedvendigt at sikre den instans, der skal varetage beskyttelsen af Faellesskabets finansielle interesser og bekaempelsen af svig

- den noedvendige fagkundskab til de nationale juridiske og retslige systemer,

- den noedvendige uafhaengighed til udfoerelsen af denne praejudicielle opgave,

- om noedvendigt et retsgrundlag, for saa vidt som saadanne nye opgaver skulle kraeve det;

9. paalaegger sin formand at sende denne beslutning til Kommissionen, Raadet og medlemsstaternes regeringer og parlamenter.